ADANA-TURSKA

7.listopad 2013.

Rano ujutro krenuli smo automobilom prema Zagrebu. U zračnu luku Zagreb stigli smo oko 9 sati. Pošto je zrakoplov kretao u 11 sati, imali smo vremena razgledati zračnu luku. Napokon smo krenuli u zrakoplov za Istanbul. Let je bio zanimljiv i ugodan. U Istanbulu smo presjeli u zrakoplov koji je letio za Adanu. U Adani su nas dočekale obitelji kod kojih smo bili ugošćeni.

8.listopad 2013.

Ujutro smo imali prezentacije o našoj školi i povijesti fotografije u Hrvatskoj. Zajedno s ostalim sudionicima ručali smo u školskoj kuhinji tradicionalna turska jela kao što su: sarma,kolač od meda,kebab…Zatim smo posjetili Muzej kinematografije. U muzeju smo vidjeli mnogo zanimljivih slika i saznali puno o Turskoj kinematografiji. Nakon toga smo posjetili džamiju i vlakićem obišli središnji park.

9.listopad 2013.

U rano jutro krenuli smo autobusom prema Gaziantepu. To je veliki grad udaljen 250 km od Adane. Tamo smo posjetili veliki zoološki vrt u kojem ima mnogo zanimljivih životinja. Nakon obilaska zoološkog vrta išli smo u muzej. U muzeju smo vidjeli puno lijepih slika i mozaika. Poslije smo se uputili prema zabavnom parku. Tamo je bilo jako uzbudljivo. Ondje smo proveli ostatak dana zabavljajući se. Kasno navečer vratili smo se kući.

10.listopad 2013.

Rano ujutro svi smo se sastali u školi. Zatim smo posjetili gradonačelnika Adane. Razgovarali smo s njim i predali mu darove. Nakon toga uputili smo se prema tržnici gdje smo imali slobodnog vremena da si kupimo suvenire. Nakon kupovine svi smo se okupili i autobusom išli u obilazak grada. Na kratko smo stali u šumi kraj rijeke Seyhan. Poslije kratkog odmora otišli smo u restoran na oproštajnu večeru sa sudionicima u projektu i njihovim obiteljima. S obiteljima smo se uputili prema njihovim kućama gdje smo se spakirali. Zatim su nas odvezli na mjesto gdje smo se dogovorili da ćemo se okupiti i oprostiti od obitelji jer smo tada krenuli prema zračnoj luci.

11.listopad 2013.

U 3 sata ujutro krenuli smo zrakoplovom prema Istanbulu. S nama u zrakoplovu su putovali i Šveđani koji su sudjelovali s nama u projektu, s njima smo se sprijateljili. U Istanbulu smo presjeli u zrakoplov za Zagreb. S nama u zrakoplovu je također bio i Darijo Srna s obitelji ☺. Kad smo sletjeli u Zračnu luku Zagreb slikali smo se s Darijem i on nam je dao svoj autogram :\*. To nam je uljepšalo dan. Zatim smo krenuli vlakom prema Novoj Gradiški. Cijelim putem smo spavali. Iz Gradiške smo automobilom napokon krenuli našim kućama. ☺